
OBJAVA ZA MEDIJE
31. kolovoza 2026.

Novi uređaji za osiguranje željezničko-cestovnih prijelaza u Slavoniji
HŽ Infrastruktura d.o.o. u funkciju regulacije prometa pustila je dva modernizirana automatska uređaja za osiguranje željezničko-cestovnih prijelaza (ŽCP). Na ŽCP-u Zarilac na pruzi Nova Kapela-Batrina – Našice ugrađena je svjetlosno-zvučna signalizacija, a na ŽCP-u Dervišaga na pruzi Pleternica – Velika svjetlosno-zvučna signalizacija i polubranik. 
Zajedno s navedenim prijelazima do sada su u promet puštena 62 od ukupno 95 ŽCP-ova vrijednih 22,3 milijuna eura iz Projekta osiguranja i modernizacije željezničko-cestovnih prijelaza, koji se sufinancira iz fondova Europske unije, odnosno Programa Konkurentnost i kohezija. 
Na dodatnih 15 ŽCP-ova završeni su radovi te je u tijeku ishođenje dozvola.
HŽ Infrastruktura osim ulaganja u modernizaciju željezničko-cestovnih prijelaza kontinuirano već 26 godina provodi edukativno-preventivnu akciju „Vlak je uvijek brži“ (VJUB), koja godišnje obuhvati nekoliko tisuća osnovnoškolske djece, ali i svih ostalih sudionika u prometu poput vozača, pješaka, biciklista i motociklista. 

Kontakt za više informacija:
korporativne.komunikacije@hzinfra.hr 

